Inger Berggren (født 23. februar 1934 i Stockholm, død 19. juli 2019 samme sted) var en svensk sanger og skuespiller. Hun begynte sin artistkarriere i Thore Swaneruds orkester og sang siden med Thore Ehrling, Simon Brehm og Göte Wilhelmsson. Hennes største slagere er «Twist till menuett» fra 1963 og «Elisabeth serenad» fra 1962. Samme år representerte Berggren Sverige i Eurovision Song Contest med sangen «Sol och vår». Bidraget kom på en delt syvendeplass sammen med Finland.